Ανοιχτό Μικρόφωνο - Κομφούκιος: Η Φιλοσοφία της Αλήθειας της Ανθρωπιάς και της Αμοιβαιότητας
2021-12-08 16:00 - 18:00 (Europe/Athens) | Online, Greece
Στην προσεχή εκπομπή “Ανοιχτό Μικρόφωνο με τον Γιάννη Αυγουστάτο” θα παρουσιαστεί το βιβλίο ” Κομφούκιος : Η Φιλοσοφία της Αλήθειας της Ανθρωπιάς και της Αμοιβαιότητας”, του Ευγένιου Γιαρένη, που κυκλοφορεί από τις εκδόσεις Δρόμων, και θα αναλυθούν οι κεντρικές ιδέες με τον ίδιο τον συγγραφέα.Ο Λάο Τσε (Laozi) και ο Κομφούκιος (Kong Fuzi: Κόνγκ Φου Τσε) είναι δύο από τις εμβληματικότερες μορφές της κινεζικής φιλοσοφίας, αναλογικά θα λέγαμε όπως ο Πλάτων και ο Αριστοτέλης είναι δύο από τις εμβληματικότερες μορφές της αρχαιοελληνικής φιλοσοφίας.Οι διδασκαλίες του Κομφούκιου , όπως διατηρήθηκαν στα Ανάλεκτα, έθεσαν τα θεμέλια πολλών μεταγενέστερων κινέζικων απόψεων για την εκπαίδευση και την συμπεριφορά του ιδανικού ανθρώπου, πώς ένα τέτοιο άτομο θα πρέπει να ζει τη ζωή του, να αλληλεπιδρά με τους άλλους, τους θεσμούς της κοινωνίας και την διακυβέρνηση στα οποία θα πρέπει να συμμετέχει.

Η Τέχνη όπως Είναι - Γιάννης Αυγουστάτος
2021-12-27 20:00 - 22:00 | Online, Greece
Την Δευτέρα 27/12/21 , στην τελευταία για φέτος ζωντανή εκπομπή Η Τέχνη όπως Είναι , καλεσμένος μας ο Γιάννης Αυγουστάτος σε μία ιδιαίτερη και σπάνια συνέντευξη . Ο Γιάννης Αυγουστάτος είναι ψυχίατρος- ψυχοθεραπευτής , πνευματικός ακτιβιστής , συγγραφέας και Δάσκαλος . Ιδρυτής της Κίνησης Πνευματικού Ακτιβισμού ΦΩΣ ΣΕ ΔΡΑΣΗ . Εμπνευστής και δημιουργός πολλών αφυπνιστικών δράσεων μία εκ των οποίων είναι και ο Αφυπνιστικός Ραδιοφωνικός Σταθμός Wake Up Radio . Θα γνωρίσουμε τον ίδιο και το έργο του μέσα από μία προσωπική διαδρομή από την παιδική του ηλικία ως σήμερα .Η Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Συντονιστείτε , την Δευτέρα 27/12 στις 8μμ

Η Τέχνη όπως Είναι - Λάουρα Γκίνη
2022-01-03 20:00 - 22:00 | Online, Greece
Την Δευτέρα 03 Ιανουαρίου 2022 , στην πρώτη ζωντανή εκπομπή της χρονιάς Η Τέχνη όπως Είναι , καλεσμένη μας η μουσικός – ηχοθεραπεύτρια Λάουρα Γκίνη .Η Λάουρα Γκίνη ξεκίνησε με κλασσικές σπουδές πιάνου στην Κέρκυρα και αποφοίτησε απο το Εθνικό Ωδείο Αθήνας με δίπλωμα πιάνου και Ανώτερων Θεωρητικών. Επί σειρά ετών έχει δώσει κονσέρτα ως σολιστ πιάνου σε Αθήνα και εξωτερικό, όπως επίσης έχει συνεργαστεί με Έλληνες και ξένους καλλιτέχνες σε έργα Μουσικής Δωματίου, αλλά και σε σχήματα τζαζ και έθνικ μουσικής. συνθέσει το soundtrack για Έχει δύο ταινίες, το Pelican’s Watch και Promakhos” The First Line”.Σε μία πιο εσωτερική αναζήτηση του ήχου, ασχολήθηκε με την Nada Yoga ( Γιόγκα της Μουσικής), πάνω σε ένα αρχαίο σύστημα θεραπευτικής μουσικής της Ινδίας που λέγεται Dhrupad. Με την καθοδήγηση του μαέστρου Rabindra Goswami μελέτησε στο Βαρανάσι της Ινδίας ,ινδική καλσιική μουσική και Σιτάρ, εντρυφώντας στην θεραπευτική ιδιότητα της φόρμας της raga.Παράλληλα μυήθηκε στις τεχνικές της Kriya Yoga με τον Prakash Sangar Vyas στην Ινδία.Το 2007 στο N. Mexico ήρθε σε επαφή με τα Πλανητικά Γκονγκ και τις Θιβετάνικες Ηχογαβάθες, ένα πανάρχαιο σύστημα που βασίζεται στην θεωρία του Πυθαγόρα για την Μουσική των Σφαιρών μελετώντας την θεραπευτική δύναμη του ήχου.Τα τελευταία χρόνια έχει αφιερωθεί στις ομαδικές και ατομικές Ηχοθεραπευτικές συνεδρίες με πλανητικά Γκονγκ και Θιβετάνικες ηχογαβάθες , με βάση την Σαντορίνη και την υπόλοιπη Ελλάδα.Είναι πιστοποιημένη εναλλακτική θεραπευτρια σε τεχνικές Sound healing Ayuverda, Therapeutic Thai massage και Pranic HealingΗ Τέχνη όπως Είναι , δεκαπενθήμερη ραδιοφωνική ζωντανή εκπομπή , από το Wake Up Radio , το Αφυπνιστικό ραδιόφωνο της Κίνησης ΦΩΣ ΣΕ ΔΡΑΣΗ .Συντονιστείτε , την Δευτέρα 03/01/22 στις 8μμ

Γαλήνη στο μάτι του κυκλώνα
2022-02-06 11:00 - 13:00
Συνάντηση του Φιλοσοφικού Καφενείου Αθήνας της Κίνησης ΦΩΣ ΣΕ ΔΡΑΣΗ>Για πληροφορίες και δήλωση συμμετοχής στην ηλεκτρονική διεύθυνση : fossedrasi@gmail.com

Ανοιχτό Μικρόφωνο - Το πρόβλημα της μοίρας των παθών (Σενέκας)
2022-02-15 20:00 - 22:00 | Online, Greece
Στη ζωντανή διαδικτυακή εκπομπή ” Ανοιχτό Μικρόφωνο”,από το κανάλι του ΕΠΑΜ στο youtube, συνεχίζεται η συζήτηση του ψυχιάτρου-ψυχοθεραπευτή Γιάννη Αυγουστάτου με τον καθηγητή φιλοσοφίας στο Πανεπιστήμιο Ιωαννίνων κ. Πάνο Ηλιόπουλο, με αντικείμενο την ηθική διδασκαλία στο έργο του Σενέκα. Την προηγούμενη εκπομπή μπορείτε να την παρακολουθήσετε στην ηλεκτρονική διεύθυνση: https://www.youtube.com/watch?v=r83-vBT6wFM

Ανοιχτό Μικρόφωνο - Η Τέχνη της Ευδαιμονίας στον Σοπενάουερ
2022-02-16 16:00 - 18:00 | Online, Greece
Στην ζωντανή εκπομπή “Ανοιχτό Μικρόφωνο” με τον Γιάννη Αυγουστάτο. Το βιβλίο που θα μας απασχολήσει στην προσεχή εκπομπή αποτελεί μια συλλογή από σκέψεις , αποφθέγματα, συμβουλές, αφορισμούς και ρητά φιλοσόφων και ποιητών από τον Όμηρο μέχρι την εποχή του, που κρατούσε επί δεκαετίες ο Άρθουρ Σοπενάουερ (1788-1860 ). Το βιβλίο εκδόθηκε μεταθανάτια και ήταν σε πρώιμο στάδιο επεξεργασίας. Πρόκειται για μια συλλογή 50 κανόνων ζωής που ο φιλόσοφος κατέγραψε σε διαφόρους περιόδους της ζωής του και βρέθηκαν διεσπαρμένοι σε διάφορα τετράδια.

Σοπενάουερ: Η Τέχνη της Ευδαιμονίας
2022-02-16 16:00 - 18:00 | Online, Greece

Απόδραση από το γνωστό
2022-03-13 11:00 - 13:00 | Πολυχώρος Αθήναιον, Αμφιθέας 61, Π. Φάληρο, Greece
Μηνιαία συνάντηση του ΦΙΛΟΣΟΦΙΚΟΥ ΚΑΦΕΝΕΙΟΥ ΑΘΗΝΑΣ, της ΚΙΝΗΣΗΣ ΦΩΣ ΣΕ ΔΡΑΣΗ Πληροφορίες και δήλωση συμμετοχής στην ηλεκτρονική διεύθυνση: fossedrasi@gmail.com

Ανοιχτό Μικρόφωνο - Το φάσμα του νέου ολοκληρωτισμού
2022-03-30 16:00 - 18:00 | Online, Greece
Στο διαδικτυακό “ΑΝΟΙΧΤΟ ΜΙΚΡΟΦΩΝΟ” που επιμελείται και παρουσιάζει ο ψυχίατρος-ψυχοθεραπευτής Γιάννης Αυγουστάτος, θα ολοκληρωθεί η παρουσίαση του βιβλίου του Φώτη Τερζάκη “ΙΑΤΡΙΚΗ & ΠΟΛΙΤΙΚΗ”, με τη συμμετοχή του συγγραφέα.

Η Τέχνη όπως Είναι - Αγγελική Βούλγαρη
2022-04-02 08:00 - 17:00 | Online, Greece
Το Σάββατο 2 Απριλίου 2022 , στις 6 μμ στην ζωντανή εκπομπή Η Τέχνη όπως Είναι , καλεσμένη μας η Αγγελική Βούλγαρη , ηθοποιός / εμψυχώτρια εξειδικευμένη σε ευάλωτες ομάδες ανθρώπων . Μαζί της θα μιλήσουμε για το Εφαρμοσμένο Θέατρο (Applied Theatre) στην χώρα μας και στον κόσμο.Τι είναι και ποιος είναι ο σκοπός του εφαρμοσμένου θεάτρου ; Για την τέχνη ως παρέμβαση μέσα στην κοινωνική πραγματικότητα και το Αφυπνιστικό Θέατρο. Η Αγγελική Βούλγαρη σπούδασε στη Σχολή Γραφικών και Καλλιτεχνικών Σπουδών του ΑΤΕΙ Αθήνας και στη Δραματική σχολή του Ωδείου Αθηνών. Ασχολήθηκε σχεδόν αποκλειστικά με τη ψυχοκοινωνική στήριξη ευάλωτων ομάδων μέσα από τις τέχνες. Ίδρυσε μη κερδοσκοπικούς ανθρωπιστικούς οργανισμούς με αντικείμενο την εμψύχωση παιδιών, ατόμων με αναπηρίες και ηλικιωμένων μέσα από θεατρικές παραστάσεις και προγράμματα ψυχικής ενδυνάμωσης και κοινωνικής ένταξης. Από το 2010, έχει πραγματοποιήσει πάνω από 1000 παραστάσεις και εξειδικευμένα προγράμματα στα ελληνικά νοσοκομεία Παίδων της Αθήνας, στην Ογκολογική Μονάδα Παίδων Μαριάννα Βαρδινογιάννη Ελπίδα, σε φορείς ειδικής αγωγής, ιδρύματα παιδικής προστασίας, καθώς και σε μονάδες φροντίδας ηλικιωμένων και κέντρα αποκατάστασης στην Αθήνα και στην επαρχία.Η πίστη της ότι η ελπίδα στις ανθρώπινες ψυχές πρέπει να παραμείνει ζωντανή και η πεποίθηση ότι όλοι μπορούμε να κάνουμε κάτι γι αυτό, αποτελεί βασικό σημείο του αγώνα της.

Η Νέα Ασκητική
2022-05-14 20:00 - 22:00 | Σχολη Αγαπης Εαυτου, Greece
Η “Ασκητική” είναι το “Magnum Opus”, το Μεγάλο Έργο του Νίκου Καζαντζάκη, ο πυρήνας όλου του έργου του και η πρώτη ουσιαστικά φιλοσοφική πραγματεία του, που γνώρισε μεγάλη απήχηση. Ο ψυχίατρος-ψυχοθεραπευτής και πνευματικός ακτιβιστής Γιάννης Αυγουστάτος θα αναδείξει τα κύρια σημεία της Ασκητικής, με μια σύγχρονη ματιά που την καθιστά επίκαιρη και λειτουργική.

Βόρεια Εύβοια, Το Σχέδιο, Μέρος 1ο
2022-05-18 20:00 - 22:00 | Σχολη Αγαπης Εαυτου, Greece
Στο πλαίσιο υπεράσπισης της γης και της ελευθερίας και συμβάλλοντας στη διάδοση της αλήθειας, προβάλουμε το ντοκιμαντέρ: Βόρεια Εύβοια, Το Σχέδιο, Μέρος 1ο: “Οκτώ δέκατα και αναφορά”. Ένα ντοκιμαντέρ γεμάτο με μαρτυρίες και ντοκουμέντα που αποδεικνύουν πώς μια φωτιά που θα μπορούσε να περιοριστεί έγκαιρα , κατάφερε με μηδενικό άνεμο και με “εντολές μη επέμβασης” να κατακάψει περισσότερα από 520 χιλιάδες στρέμματα γης. Δάση, ζώα, χωριά, καλλιέργειες, κόποι μιας ζωής αφέθηκαν στην τύχη τους και έγιναν στάχτη από μία κυβέρνηση η οποία εκδίωξε τους κατοίκους από τα χωριά τους ενώ ουδέποτε φρόντισε για την προστασία των δασών ή την πυρόσβεση. Αντιθέτως, σχεδιάζει επενδύσεις με νέες χρήσεις γης, στο όνομα της “ανάπτυξης” και της “ανασυγκρότησης”. Θα ακολουθήσει συζήτηση με τους δημιουργούς του ντοκιμαντέρ Νέλλη Ψαρρού και Ιωάννη Λαζάρου. Σας περιμένουμε!

Εκδρομή στο Ηραίο Περαχώρας
2022-06-19 11:00 - 17:00 | Ηραίον, Λίμνη Βουλιαγμένης, Λουτράκι
Αγαπητοί φίλοι, με χαρά σας προσκαλούμε σε μια μονοήμερη εκδρομή – μυσταγωγία, στον Αρχαιολογικό Χώρο Ηραίου Περαχώρας. Ένας τόπος εξαιρετικής φυσικής και ενεργειακής ομορφιάς, όπου θα έχουμε την ευκαιρία να περιηγηθούμε στα ευρήματα του αρχαϊκού ναού της Ήρας, να κολυμπήσουμε στα κρυστάλλινα νερά που σχεδόν ακουμπούν τον ναό και να ανηφορίσουμε στον φάρο για θα απολαύσουμε τη θέα και να βγάλουμε πανοραμικές φωτογραφίες. Η εκδρομή μας θα κλείσει σε ταβερνάκι, δίπλα στη λίμνη Βουλιαγμένης Λουτρακίου. Πότε; Κυριακή 19 Ιουνίου στις 11.00 το πρωίΠού; Σημείο συνάντησης το Ηραίον (Λουτράκι)Πώς; Ερχόμαστε με δικά μας μέσαΜε τι; Φοράμε άνετα ρούχα και δεν ξεχνάμε το μαγιό και την πετσέτα μας για τη θάλασσα. Η είσοδος στον Αρχαιολογικό Χώρο είναι δωρεάν. Μπορείτε να δηλώσετε συμμετοχή στο email μας : eikastikofos@gmail.com (Παρακαλώ ενημερώστε μας αν δεν διαθέτετε αυτοκίνητο καθώς επίσης και αν έχετε κενές θέσεις στο αυτοκίνητο που θα μπορούσαν να εξυπηρετήσουν άτομα που δεν διαθέτουν, με μοίρασμα των εξόδων μεταφοράς).

Βόρεια Εύβοια, Το Σχέδιο, Μέρος 2ο
2022-06-22 21:00 - 22:30 | Το Καφενείο Στην Ακαδημία Πλάτωνος, Greece
Σε συνέχεια του πρώτου μέρους της συγκλονιστικής καταγραφής, για το πώς κάηκαν τα δάση της Βόρειας Εύβοιας, ζώα, χωριά, καλλιέργειες και κόποι μιας ζωής τον Αύγουστο του 2021, θα παρακολουθήσουμε το 2ο μέρος που διερευνά κίνητρα και αιτίες για τον τρόπο που λειτούργησε η πολιτεία και η πυρόσβεση. Μεγαλοεργολάβοι, νέες χρήσεις γης, επενδύσεις και οι ευφημισμοί της “ανάπτυξης” και της “ανασυγκρότησης”, όλα σε εξαγγελίες της κυβέρνησης, ακολούθησαν τη φωτιά. Της ίδιας κυβέρνηση που με “σχέδια ανάπλασης” περιορίζει το δημόσιο χώρο, κόβει δέντρα, και ξοδεύει εκατομμύρια δημοσίου χρήματος για αυτό. Η Ακαδημία Πλάτωνα φαίνεται να είναι το επόμενο θύμα της.Είναι οι κινήσεις της κυβέρνησης τυχαίες ή αποτελούν μέρος ενός Σχεδίου; Το ντοκιμαντέρ θα προβληθεί σε πρώτη προβολή την Τετάρτη 22 Ιουνίου στις 9μμ, στο πάρκο της Ακαδημίας Πλάτωνος.Στο τέλος της προβολής θα ακολουθήσει συζήτηση με τους συντελεστές. Το Σχέδιο είναι μια ανεξάρτητη δημιουργία των Νέλλη Ψαρρού και Ιωάννη Λαζάρου, που στηρίζεται στην οικονομική ενίσχυση όλων μας. Περισσότερα στο: tosxedio.com

Ανοιχτό Μικρόφωνο - Τα πολυτιμότερα μαθήματα ζωής
2022-06-29 16:00 - 18:00 | Κινηματογράφος Μικρόκοσμος, Greece
Στην τελευταία για την καλοκαιρινή περίοδο ζωντανή εκπομπή “ΑΝΟΙΧΤΟ ΜΙΚΡΟΦΩΝΟ”, ο ψυχίατρος-ψυχοθεραπευτής Γιάννης Αυγουστάτος,θα παρουσιάσει και θα σχολιάσει αποσπάσματα από το πολύ σημαντικό βιβλίο του Λέο Μπουσκάλια, “ΝΑ ΖΕΙΣ , ΝΑ ΑΓΑΠΑΣ ΚΑΙ ΝΑ ΜΑΘΑΙΝΕΙΣ”.

Το ταξίδι του ήρωα
2022-07-13 20:00 - 22:00 | Σχολη Αγαπης Εαυτου, Greece
Διάλεξη του ψυχιάτρου-ψυχοθεραπευτή Γιάννη Αυγουστάτου εμπνευσμένη από το βιβλίο του Αμερικανού μυθολόγου και θρησκειολόγου Joseph Campbell, , «Ο Ήρωας με τα Χίλα Πρόσωπα» (1949).Είσοδος ελεύθερη

Παρουσίαση του βιβλίου «Η Εσωτερική διδασκαλία του Πλάτωνα»
2022-09-16 19:30 - 21:30 | ΙΩΝΙΚΟ ΚΕΝΤΡΟ, ΛΥΣΙΟΥ 11, ΠΛΑΚΑ
Τα περισσότερα σύγχρονα επιστημονικά έργα που ασχολούνται με τον Πλάτωνα είναι στην πραγματικότητα καρπός ενός εκκοσμικευμένου λόγου, που αναλύει και μελετά στενά διανοητικά, μια διδασκαλία ιερού χαρακτήρα. Το παρόν πόνημα στοχεύει στην αντίστροφη διαδικασία, δηλαδή στην αναβίωση της πνευματικής Πλατωνικής διδασκαλίας, με τη βοήθεια της Αιώνιας Σοφίας (Philosophia Perennis). Στην παρουσίαση του βιβλίου θα συμμετάσχουν σημαντικοί ερευνητές του χώρου :Ευγένιος Γιαρένης, Γιώργος Λαθύρης, Άννα Μαρκοπούλου και Αθηνά Δέσποινα Πόταρη. Είσοδος ελεύθερη

Αφυπνιστικό ταξίδι στη μαγεία του Φθινοπώρου
2022-10-09 08:00 - 17:00
Καλοσωρίζουμε με χαρά όλους εσάς τους αγαπημένους φίλους της ομάδας μας και σας προσκαλούμε σε έναν μαγευτικό προορισμό! Πού: Λίμνη Δόξα, Φενεός ΚορινθίαςΠότε: Κυριακή 9 Οκτωβρίου 2022Πώς: με δικά μας μέσα μεταφοράςΠρόγραμμα:– 8:00 αναχώρηση από Αθήνα-10:30-11:00 άφιξη στην λίμνη-11:00-12:30 πεζοπορία σιωπής περιμετρικά της λίμνης-12:30-13:30 χαλάρωση και ασκήσεις συνειδητής αναπνοής-13:30-14:00 πρακτικές γείωσης και κάθαρσης μέσω του υδάτινου στοιχείου-14:00-15:00 μπάνιο στη λίμνη (προαιρετικό)-15:00-17:00 χορτοφαγικό γεύμα στις όχθες της λίμνης-17:30-19:00 απολαμβάνοντας το δειλινό με τσάι του βουνού, μαθαίνουμε τους γοητευτικούς μύθους της περιοχής με κεντρικό ήρωα τον Ηρακλή. Μην ξεχνάμε ότι ανηφορίζοντας για το οροπέδιο του Φενεού, θα περάσουμε από την μυθική Στυμφαλία λίμνη!-19:00 αναχώρηση και επιστροφή στην Αθήνα Τι να έχετε μαζί σας:-σακίδιο με τα απαραίτητα προσωπικά σας είδη, μαγιό, πετσέτα, 2ο ζευγάρι κάλτσες, ζεστά ρούχα για να αλλάξουμε, μπουφάν.-παπούτσια πεζοπορίας-νερόΚαι φυσικά ανοιχτή καρδιά και την καλύτερη διάθεσή σας! Για λεπτομέρειες και συμμετοχές γράψτε μας στο email της ομάδας:dromikofos@gmail.comΣας περιμένουμε για μια μοναδική εμπειρία!

Ανοιχτό Μικρόφωνο - Τα δώρα της άγριας φύσης
2022-10-26 16:00 - 18:00 | Online, Greece
Στην προσεχή διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ ΜΕ ΤΟΝ ΓΙΑΝΝΗ ΑΥΓΟΥΣΤΑΤΟ θα διαβάσουμε και θα σχολιάσουμε αποσπάσματα από ένα λιγότερο γνωστό κείμενο του Χ.Ν. Θορώ, σε σχέση με το «Ουώλντεν, ή “Η ζωή στο δάσος”, και την «Πολιτική Ανυπακοή». Πρόκειται για ένα κείμενο που πρωτοδημοσιεύτηκε τον Ιούνιο τον 1862, στο περιοδικό Atlantic Monthly και τον επόμενο χρόνο, ως ένα κεφάλαιο, στις Exclusions “Εκδρομές» με τον τίτλο ΠΕΡΠΑΤΩΝΤΑΣ. Ο Θορώ στη φύση δεν βλέπει μόνο την ομορφιά που τον περιβάλλει, αλλά και όλα τα εχέγγυα για την αληθινή ελευθερία και την ανάπτυξη του ατόμου, αφού εξάλλου «όλα τα σπουδαία πράγματα είναι άγρια και ελεύθερα».

Αφυπνιστική Αρμονία & Η Τέχνη όπως Είναι - Οδός Μουσών
2022-11-04 20:00 - 22:00 | Online, Greece
Αγαπητοί φίλοι του Αφυπνιστικού Ραδιοφώνου της Κίνησης Πνευματικού ΑκτιβισμούΦΩΣ ΣΕ ΔΡΑΣΗ, την Παρασκευή 4 Νοεμβρίου στις 8μμ, σας περιμένουμε να γιορτάσουμε μαζί την έναρξη της νέας μας ραδιοφωνικής σεζόν. Η Ελένη Κυριακοπούλου από την εκπομπή Αφυπνιστική Αρμονία και η Ειρήνη Τσάτοβα από την εκπομπή Η Τέχνη όπως Είναι, ενώνουν τις δυνάμεις και τις ενέργειες τους και σας καλωσορίζουν σε μία μοναδική ζωντανή εκπομπή για να σας παρουσιάσουν το νέο πρόγραμμα του σταθμού μας για την περίοδο 2022-2023 και το δρόμο της Αφυπνιστικής Τέχνης μέσα από τις Εννέα Μούσες.

Εσωτερική Όραση - Η Υπέρβαση του Φόβου
2022-11-11 20:30 - 22:00 | Online, Greece
ΕΣΩΤΕΡΙΚΗ ΟΡΑΣΗ – Ενδοσκοπικές καταδύσεις και Υπερβατικές πτήσεις : Μηνιαίες εκπομπές με την Ματίνα Φουρτούνη στο Wake Up Radio, το Αφυπνιστικό web radio της Κίνησης ΦΩΣ ΣΕ ΔΡΑΣΗ.ΘΕΜΑ : “Η ΥΠΕΡΒΑΣΗ ΤΟΥ ΦΟΒΟΥ” O φόβος είναι ένα παιχνίδι της σκέψης. Ο νους κάνει διαρκώς φανταστικά σενάρια για το μέλλον και υποφέρει εφόσον δεν ζει στο παρόν. O φόβος είναι άγνοια του πραγματικού μας εαυτού κι εξαφανίζεται με την Aυτογνωσία. Η επίγνωση του εαυτού είναι το κλειδί της Ελευθερίας.

Ανοιχτό Μικρόφωνο - Μεταουμανισμός και Αρχαία Ελληνική Φιλοσοφία
2022-11-30 16:00 - 18:00 | Online, Greece
Στη ζωντανή διαδικτυακή εκπομπή “ΑΝΟΙΧΤΟ ΜΙΚΡΟΦΩΝΟ” ο Γιάννης Αυγουστάτος θα φιλοξενήσει την Δρ. Επιστημών της Αγωγής του Παν/μιου της Σορβόννης κα Άννα Μαρκοπούλου, με την οποία θα συζητήσει αυτό το επίκαιρο και σημαντικό θέμα.

Ο Εσωτερικός Κριτής
2022-12-04 11:00 - 13:00 | Thissioview Restaurant, Αποστόλου Παύλου 25, Αθήνα, Greece
Συνάντηση του Φιλοσοφικού Καφενείου Αθήνας, της Κίνησης ΦΩΣ ΣΕ ΔΡΑΣΗ.Ο Εσωτερικός Κριτής έχει εξωτερική προέλευση, καθοδηγεί τη ζωή μας δημιουργώντας ένα υπόβαθρο κρίσεων, αξιολογήσεων και νουθεσιών συνεχώς παρόντες και με το οποίο μετράμε τον εαυτό μας και τις πράξεις μας σε κάθε πτυχή της καθημερινής πραγματικότητας…Η αληθινή ηθική συνείδηση προέρχεται από τον βαθύτερο και αληθινό Εαυτό και βρίσκεται σε αρμονία με τον Συμπαντικό Λόγο.Είσοδος ελεύθερη με κατανάλωση ροφήματος.

Εσωτερική Όραση - Τα Αρνητικά Συναισθήματα: Ομηρία ή Υπέρβαση;
2022-12-09 20:00 - 21:00 | Online, Greece
ΕΣΩΤΕΡΙΚΗ ΟΡΑΣΗ : Ενδοσκοπικές καταδύσεις και Υπερβατικές πτήσειςΜηνιαίες εκπομπές με την Ματίνα Φουρτούνη στο Wake Up Radio, το Αφυπνιστικό web radio της Κίνησης ΦΩΣ ΣΕ ΔΡΑΣΗ.Παρασκευή 9 Δεκεμβρίου, 8.00-9.00 μμΘΕΜΑ : “ΑΡΝΗΤΙΚΑ ΣΥΝΑΙΣΘΗΜΑΤΑ : Ομηρία ή Υπέρβαση;”Τα αρνητικά συναισθήματα είναι άχρηστα και βλαβερά για την ψυχική και σωματική μας υγεία και εμποδίζουν την πνευματική μας εξέλιξη. Είναι ψευδαίσθηση να νομίζουμε ότι παράγονται από τις περιστάσεις ή από τα λάθη των άλλων. Η ψυχολογική βάση των αρνητικών συναισθημάτων είναι η ταύτιση και η αρνητική φαντασία.Πώς μπορούμε να τα υπερβούμε ;

O Πράσινος Πλανήτης
2022-12-18 11:00 - 14:30 | Κινηματογράφος Μικρόκοσμος, Greece
Μετά από δύο δραματικά χρόνια ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ επιστρέφει δριμύτερος με την ταινία που ήταν προγραμματισμένη να παιχτεί στις 29 /3 / 2020!Πρόκειται για την εξαιρετική “La Belle Verte”- Green Beautiful (O Πράσινος Πλανήτης), με Ελληνικούς υπότιτλους, που με ένα σημαντικό μήνυμα που όλοι είναι καλό να δουν, κατάλληλη και για παιδιά !.Είναι μια ιδιότυπη γαλλική κωμωδία, αφυπνιστική, τρυφερή, αστεία και διδακτική ταυτόχρονα. Ασκεί με χιούμορ, σκληρή κριτική στο «γήινο πολιτισμό» και σε κάνει σίγουρα να σκεφτείς για τον τρόπο που ζούμε σ’ αυτό τον πλανήτη. Η ιδέα για την ταινία αυτή είναι αρκετά πρωτότυπη χωρίς αμφιβολία.Πως θα έβλεπαν άραγε τον σύγχρονο γήινο πολιτισμό άνθρωποι από ένα άλλο πλανήτη που ζουν αρμονικά μεταξύ τους και με τη φύση; Με τα αθώα μάτια των εξωγήινων το φιλμ μας αναγκάζει να αναρωτηθούμε για πολλά που θεωρούμε “φυσιολογικά” και κοινώς αποδεκτά. Αναρωτηθήκατε ποτέ γιατί η γη κάτω από τα πόδια καλύπτεται με άσφαλτο και δεν μπορούμε να δούμε το χώμα της; Γιατί τρώμε ανθυγιεινά τρόφιμα ; Γιατί χρησιμοποιούμε χρήματα, αυτά τα κομμάτια από χαρτί, ως μέσο αξίας όλων των δικαιωμάτων μας, χωρίς τα οποία δεν θα είχαμε τίποτα, ούτε ακόμη φαγητό να φάμε ; Γιατί κάθε βράδυ βλέπουμε τηλεόραση που δείχνει ανθρώπους να λένε ψέματα, και λερώνουμε το μυαλό μας; Γιατί δεν μπορούμε πραγματικά να ακούσουμε ο ένας στον άλλο , να μιλήσουμε μεταξύ μας; Γιατί έχουμε αυτές τις ιεραρχίες όπου οι πιο ηλίθιοι και οι πιο ανίκανοι έχουν τον έλεγχο κι εκμεταλλεύονται την καλοσύνη και την ικανότητα των ασθενέστερων ; Γιατί κάνουμε ανήθικα πράγματα μόνο και μόνο επειδή έτσι μας είπε κάποιος; Γιατί είμαστε συνεχώς εξαγριωμένοι ,ανήσυχοι κι απογοητευμένοι με μικρά ασήμαντα πράγματα της καθημερινότητας , όπως μια γρατσουνιά στον καθρέφτη των αυτοκινήτων μας ; Γιατί καταστρέφουμε τον κόσμο μας, δηλητηριάζουμε τους εαυτούς μας , ζούμε στην ασχήμια, υποστηρίζοντας πλούσιους εγωιστές ανθρώπους που μας εκμεταλλεύονται πουλώντας μας ψέματα; Θα ακολουθήσει ανάλυση των κεντρικών νοημάτων από τον ψυχίατρο-ψυχοθεραπευτή και πνευματικό Ακτιβιστή Γιάννη Αυγουστάτο και συζήτηση με τους θεατές.Σας περιμένουμε!

Αφυπνιστική Αρμονία - Οδυσσέας Ελύτης ο Φωτοφόρος
2022-12-21 18:00 - 20:00 | Online, Greece
Η Αφυπνιστική Αρμονία και το Wake Up Radio, το διαδικτυακό ραδιόφωνο της Κίνησης ΦΩΣ ΣΕ ΔΡΑΣΗ, στην τελευταία εκπομπή του χρόνου, σας παρουσιάζει ένα αφιέρωμα στον μύστη ποιητή μας Οδυσσέα Ελύτη.Τη μεγαλύτερη νύχτα του χρόνου σας καλούμε να γίνετε κοινωνοί του ολόλαμπου κόσμου, μέσα από την ποίηση και τα μυστικά μονοπάτια της που θα βαδίσουμε με οδηγό τον ήλιο τον ηλιάτορα!Τετάρτη, 21 Δεκεμβρίου 2022 στις 6:00 το απόγευμα,.

Συνείδηση και Συνειδητότητα
2023-01-08 11:00 - 14:00 | Thissioview Restaurant, Αποστόλου Παύλου 25, Αθήνα, Greece
Πρώτη συνάντηση του Φιλοσοφικού Καφενείου Αθήνας της ΚίνησηςΦΩΣ ΣΕ ΔΡΑΣΗ , για το 2023Ο όρος «συνείδηση» χρησιμοποιείται για να εκφράσει πολλές και διαφορετικές έννοιες. Για να διακρίνουμε την συνείδηση, ως επίγνωση, από τις άλλες χρήσεις του όρου που προαναφέραμε, χρησιμοποιούμε τη λέξη ΣΥΝΕΙΔΗΤΟΤΗΤΑ που αντιστοιχεί στην ψυχολογική διάσταση της συνείδησης, αλλά είναι κάτι πολύ περισσότερο! Υπάρχουν επίπεδα και βαθμίδες συνειδητότητας.

Αφυπνιστική Αρμονία - Οδός Μουσών: Ο Δρόμος της Αυτοενθύμισης
2023-01-14 20:00 - 22:00 | Online, Greece
“Χρειάζεται μια εσωτερική διεργασία αφύπνισης της ψυχής μας, ώστε να γεννήσει τις 9 Mούσες ….”Η οδός Μουσών κοντά σας και πάλι, για να φωτίσει το δρόμο της Αυτοενθύμισης.Σάββατο, 14 Ιανουαρίου στις 7:00 το απόγευμα συντονιστείτε στο Wake Up Radio.Το Αφυπνιστικό web radio της Κίνησης Πνευματικού Ακτιβισμού ΦΩΣ ΣΕ ΔΡΑΣΗ.Ζωντανή εκπομπή από την ομάδα Αφυπνιστική Αρμονία – WAKE UP HARMONY.Με την Ελένη Κυριακοπούλου

Ανοιχτό Μικρόφωνο - Για το σύντομον του βίου
2023-01-18 16:00 - 18:00 | Online, Greece
Παρουσίαση -σχολιασμός του βιβλίου του Σενέκα De Βrevitate Vitae (Για το Σύντομον του Βίου), στην διαδικτυακή εκπομπή ΑΝΟΙΧΤΟ ΜΙΚΡΟΦΩΝΟ, με τον Γιάννη Αυγουστάτο. Το De Brevitate Vitae είναι ο δέκατος από τους διαλόγους του Σενέκα και πιθανότατα χρονολογείται το 49 μ.Χ. έτος κατά το οποίο επιστρέφει από την εξορία στην Κορσική. Είναι αφιερωμένο στον φίλο του Πομπέο Παολίνο, πολιτικό και πατέρα της συζύγου του (πεθερό του).

Αντιμετωπίζει το πρόβλημα της παροδικότητας του χρόνου, αμφισβητώντας το κλισέ της συντομίας της ανθρώπινης ύπαρξης•

Αντιπαραβάλλει τη μάζα, θύμα του χρόνου, γιατί τον σπαταλά, με τους σοφούς, που καταφέρνουν να τον κυριαρχήσουν. «Δεν έχουμε λίγο χρόνο, αλλά χάνουμε πολύ χρόνο» είναι η αφετηρία του προβληματισμού του.

Το Τέλος είναι η Αρχή μου
2023-01-22 11:00 - 14:30 | Κινηματογράφος Μικρόκοσμος, Greece
Ο Αφυπνιστικός Κινηματογράφος της Κίνησης ΦΩΣ ΣΕ ΔΡΑΣΗ, παρουσιάζει σε πρώτη Ελληνική προβολή την συγκινητική και διδακτική ταινία “ΤΟ ΤΕΛΟΣ ΕΙΝΑΙ Η ΑΡΧΗ ΜΟΥ”, του 2010, (με Ελληνικούς υπότιτλους, κατάλληλη και για παιδιά). Θα ακολουθήσει ανάλυση των κεντρικών νοημάτων από τον ψυχίατρο-ψυχοθεραπευτή Γιάννη Αυγουστάτο και συζήτηση με τους θεατές. Πρόκειται για την κινηματογραφική μεταφορά του ομώνυμου αυτοβιογραφικού βιβλίου του πολυταξιδευμένου πολεμικού ανταποκριτή και Ιταλού συγγραφέα , Τιτσιάνο Τερζάνι. Ο Τερζάνι (1938-2004) συνειδητοποιώντας ότι ο καρκίνος που έπασχε τον έφερνε κοντά στον θάνατο, έγραψε στον γιο του Φόλκο ζητώντας του να τον επισκεφτεί στην εξοχική κατοικία του για να περάσει τις τελευταίες μέρες της ζωής του μαζί του. Η επιστροφή του γιου γίνεται αφορμή για έναν βαθυστόχαστο διάλογο μεταξύ των δύο για το νόημα της ζωής. Ο Tiziano Terzani, μέσα στο τοπίο των Απεννίνων , αφηγείται στον Folco την ιστορία της ζωής του ως ανταποκριτής στην Ασία, τις πνευματικές του εμπειρίες, τους προβληματισμούς του για τη ζωή και την ανθρωπότητα, μοιράζοντας επίσης την νηφαλιότητα με την οποία αντιμετωπίζει το τέλος του. Ο Φλωρεντινός δημοσιογράφος καταφέρνει να αποσπαστεί πνευματικά από το σώμα του για να καταπολεμήσει καλύτερα τα δεινά της ασθένειας και να μεταδώσει μια ξεκάθαρη γαλήνη στα μέλη της οικογένειάς του στα οποία ζητά να μην κλάψουν, αλλά να γελάσουν μετά την αποχώρησή του, επειδή έχει φτάσει στην εσωτερική ειρήνη και δεν φοβάται καθόλου τον θάνατο, που τον αντιμετωπίζει ως μια νέα ενθουσιώδη περιπέτεια. Την ταινία Das Ende ist mein Anfang σκηνοθέτησε ο Jo Baier, και πρωταγωνιστεί ο Bruno Ganz. Tην μουσική συνέθεσε ο Ludovico Einaudi
